SCCC ปิดโรงงานผลิต “ปูนอินทรี” สระบุรี-เลย์ออฟพนักงานเซ่นโควิด-19
SCCC ปิดโรงงานผลิต “ปูนอินทรี” สระบุรี-เลย์ออฟพนักงานเซ่นโควิด-19
SCCC ปิดโรงงานผลิต “ปูนอินทรี” สระบุรี-เลย์ออฟพนักงานเซ่นโควิด-19
16 เม.ย. 2563

ผู้สื่อข่าวรายงานว่า บริษัท ปูนซีเมนต์นครหลวง จำกัด (มหาชน) หรือ SCCC ออกประกาศระบุว่า ตามที่เพื่อนพนักงานทุกท่าน ได้ทราบอยู่แล้วว่า สถานการณ์การระบาดของโควิค 19 ส่งผลกระทบกับธุรกิจของบริษัท จากคำสั่งซื้อปูนซีเมนต์ของลูกค้าลดลงจำนวนมาก และคาดว่าความต้องการปูนซีเมนต์มีแนวโน้มจะลดลงอย่างต่อเนื่อง
โดยคณะผู้บริหารกลุ่มของบริษัท พิจารณาอย่างละเอียดเห็นว่ามีความจำเป็นอย่างยิ่ง ที่ต้องลดกำลังการผลิตลง โดยปิดสายการผลิตโรงงาน 1 ทั้งหมด ตั้งแต่วันที่ 1 พฤษภาคม 2563 เป็นต้นไป และจากการปิดสายการผลิตนี้ บริษัทจำเป็นต้องลดกำลังคนในสายการผลิตโรงงาน 1 และสายงานสนับสนุนทั้งหมด นับจากวันที่ปิดโรงงาน 1 เป็นต้นไป
ทั้งนี้ เพื่อให้เกิดผลกระทบกับพนักงานและส่วนรวมน้อยที่สุด จึงได้เปิดโครงการออกจากงานด้วยการเห็นชอบร่วมกันปี 2563 ให้กับพนักงานโรงงาน 1 และสายงานสนับสนุน ที่จะสมัครเข้าโครงการนี้ แต่ยังมีความจำเป็นต้องลดกำลังคนอีก จะเปิดโอกาสให้พนักงานสายการผลิตโรงงานอื่นในสระบุรี เข้าร่วมโครงการได้เพิ่มเติม


 